জোকো উইদোদো
জোকো "জোকোউয়ি" উইদোদো (জাভানীয়: "Jåkå Widådå"; পুরনো-জাভানীয়: "Jaka Widada"; জন্ম ২১ জুন ১৯৬১) হলেন ইন্দোনেশিয়ার বর্তমান রাষ্ট্রপতি। ২০১২ থেকে ২০১৪ খ্রিষ্টাব্দ পর্যন্ত ইনি জাকার্তার গভর্নর এবং ২০০৫ থেকে ২০১২ খ্রিষ্টাব্দ পর্যন্ত সুরাকার্তা‌র মেয়র ছিলেন। রাজনৈতিক অভিজাত বা সেনাবাহিনীর অফিসার বৃত্তের বাইরে থেকে ইন্দোনেশিয়ার রাষ্ট্রপতি হওয়া তিনি প্রথম ব্যক্তি।
সর্বাধিনায়ক
ইন্দোনেশিয়ার সংবিধানের ১০ নং অনুচ্ছেদে বর্ণিত, ইন্দোনেশিয়ার সশস্ত্র বাহিনীর সর্বোচ্চ ক্ষমতার অধিকারী হচ্ছে ইন্দোনেশিয়ার রাষ্ট্রপতি। সশস্ত্র বাহিনীর সাধারণ কাজের দায়িত্বপ্রাপ্ত ব্যক্তি ইন্দোনেশীয় সশস্ত্র বাহিনীর কমান্ডার (চতুর্থ র‍্যাঙ্কের কর্মকর্তা, সেনাবাহিনীর ক্ষেত্রে যিনি জেনারেল, নৌবাহিনীর ক্ষেত্রে এডমিরাল ও বিমানবাহিনীর ক্ষেত্রে মার্শাল)।